[{"text_idx": "#000005", "text": "Meelelahutuslikkuse poolest on see raamat ehk sarnane Scalzi varasema romaaniga \u201cRedshirts\u201d, aga samas see on palju to\u0303sisema taustaga (ja too siis omamoodi \u201cStar Treki\u201d sekundaarkirjandus). Ja\u0308relso\u0303nas hellitab Scalzi mo\u0303tet romaanile ka ja\u0308rg kirjutada, to\u0303epoolest, siit annaks edasi minna ... loodetavasti mitte Pikkmaa tu\u0308u\u0308pi seeriaks."}, {"text_idx": "#000008", "text": "Lugu, mis muuhulgas leidis taastru\u0308kkimist VanderMeeride suures kaasaegse fantaasiakirjanduse antoloogias, ja noh, eripa\u0308rane see on."}, {"text_idx": "#000016", "text": "Ja\u0308rgmine lugu sellest \u201cAnvil of the World\u201d maailmast ja taaskord po\u0303rguvu\u0308rsti ja jumalanna u\u0308hest ja\u0308reltulijast - seekord siis tu\u0308tar, kes oleks justkui mo\u0303lemalt vanemalt midagi pa\u0308rinud, aga pigem on omasoodu jooksja, kes tahab vo\u0303imalikult palju avastada; seda siis mo\u0303lemas vanemas parajalt ha\u0308mmastust tekitades ... kuniks viimaks teda tabab armastus (aga millise tavalise mehega!) ja ta u\u0308hel hetkel otsustab lapse saada. Ning emadus ... on hoopis midagi uut."}, {"text_idx": "#000018", "text": "Vo\u0303iks mo\u0303elda, et tegu oleks justkui a\u0308raspidise versiooniga \u201cVanamees ja merest\u201d, aga tegevus toimuks Veenuse. Ja vanamehe asemel oleks u\u0308ks kinnismo\u0303ttega mees, kes on oma elu ja varanduse raisanud u\u0308he kohaliku veekoletise pu\u0308u\u0308dmiseks. Ja et viimaseks katseks on ta palgatud oma endise naise poolt, kes on nu\u0308u\u0308d u\u0308ks galaktika edukamaid a\u0308rinaisi. Ja paadikese asemel on u\u0308ks hiiglaslik ... veeso\u0303iduk, mis on kohandatud niisuguse olendi (vaata raamatu kaaneillustratsiooni) pu\u0308u\u0308dmiseks."}, {"text_idx": "#000020", "text": "Lugu siis inimestele, kes otsivad ma\u0308rke kunagisest Atlantisest vo\u0303i pu\u0308ramiidide to\u0303elistest ehitajatest. Printsess Kaguya on u\u0308ks ... neist!"}, {"text_idx": "#000033", "text": "Mingis mo\u0303ttes temaatiliselt vo\u0303i ro\u0303huasetuselt veidi teistmoodi tekst kui siinse antoloogia teised lood - jutt siis palestiina pa\u0308ritolu noormehest, kes to\u0303ttas illegaalina Marsi asustamisele kaasa ja ja\u0308i seal ikkagi seniste hammasrataste vahele - iisraellased said seal ja\u0308lle kesksed asundused ning palestiina asunikud ja\u0308id no\u0308 va\u0308ravate taha tu\u0308hermaale. Misto\u0303ttu siis ja\u0308tkuvad vanad vastuolud, kus turvatud alade a\u0308a\u0308res toimuvad protestid ja leiutatakse uusi viise, kuidas protestijaid maha suruda."}, {"text_idx": "#000040", "text": "Kogumiku 8 lugu jagunevad enamva\u0308hem pooleks - esimesed 5 on madinarohked ulmelood ja tagumised 3 fantaasiatekstid (kaks neist tumefantaasia kanti muinasjutud ja u\u0308ks ehk etnohorror). Kolme teksti olen varem lugenud, seda siis tru\u0308kituna Ta\u0308heajas vo\u0303i Tuumahiius."}, {"text_idx": "#000041", "text": "Ettevaatlikult vo\u0303iks ehk to\u0303deda, et Jekimovi tugevus avaneb enneko\u0303ike seikluslikus ulmes (kuigi ka see etnohorrori tekst on pa\u0308ris hea). Sellele vastukaaluks on katsetused muinasjutulikus vo\u0303i kammerlike mo\u0303istulugudega, millega ma suurt u\u0308hele lainele ei saanud - aga ehk autor tahtis ka\u0308tt proovida ka allegoorilisemas vo\u0303i su\u0308mbolistlikumas laadis (no selliste laadidega on mul alati probleeme ja eks pahatihti ja\u0308a\u0308vad kaugeks)."}, {"text_idx": "#000045", "text": "Kiita tuleb Liis Rodeni kaanekujundust; tore, et ulmekirjastustel on Marge Nelki ko\u0303rval kaasata o\u0303nnestunud juba teine hea kunstnik."}, {"text_idx": "#000048", "text": "Inseneril sureb haiguse to\u0303ttu naine. Kurbusest murtud mees ehitab masina, mis valmistab ... apelsini. Peagi seeja\u0308rel la\u0308heb insener vabasurma ja ja\u0308tab leiutatud masina keldrisse, et see seal rahumeeli edasi to\u0308o\u0308taks. To\u0303epoolest, masina avastab insenerisse armunud luuletajanna, kes on temasse armunud ja tulnud meest otsima, kui see vaikib. Masin on vahepeal ... paljunenud. Apelsinilo\u0303hna lummuses luuletaja laadib need oma autosse, et linnas neid isetootjaid kodututele laiali jagada."}, {"text_idx": "#000049", "text": "Ja et autor on korea pa\u0308ritolu, siis la\u0308heb pa\u0308ris koreaks ka\u0308tte - korealannast luuletaja, kes on joviaalne oma esimest avaldamislepingut saades, kutsub oma kaugeid sugulasi Ameerikat ku\u0308lastama: u\u0308ks rahutu noormees tulebki ja satub epideemia ku\u0308u\u0308si, aga et ta ema on no\u0303id vo\u0303i nii, siis tajub see ema oma poega ja meie maailma a\u0308hvardavat ohtu ... ja asub nu\u0308u\u0308d epideemia peatamiseks jumalate poole teele. Mis on ohtlik!"}, {"text_idx": "#000053", "text": "Loo peategelane on neiu, kes sai to\u0308o\u0308d ettekandjana rikkurite ajara\u0308ndudel minevikku: ka\u0308iakse vaatamas kuulsaid lahinguid vo\u0303i vulkaanipurskeid vms. So\u0308o\u0308d ja jood head-paremat erilise kaitsekilbi (\u201cchronofield\u201d) ja vaatad, kuidas minevikus kannatati. To\u0303eline elamus."}, {"text_idx": "#000058", "text": "Ainult et selline poeetiline tulevik ja\u0308a\u0308b kiirelt varju kliimasoojenemise ja selle tagaja\u0308rgedest po\u0303hjustatud kataklu\u0308smidele. Olukord la\u0308heb nii hulluks, et see kaugel Norras paiknev autorite mets (vo\u0303i siis \u201ctuleviku raamatukogu\u201d) ja\u0308a\u0308bki u\u0308leu\u0308ldse viimaseks puude koosluseks, mis 2114. aastaks on Maal alles - planeet on sedavo\u0303rd saastunud, et enam ei kasva puid. Aga jah, nu\u0308u\u0308d siis saag ka\u0308tte, et saaks avaldada paberraamatuid."}, {"text_idx": "#000062", "text": "Jaapani-prantsuse segaverd Mariko on 19. sajandi Pariisis modelliks mitmetele tuntud kunstnikele, aga ta tahab olla enamat kui kuulsate maalide na\u0308gu ja keha. Ta soovib ise luua, olla ise nagu tema kunagine armsamast maalija, kellega koges enneolematut tunnet, kuna see on ... surematu (vo\u0303ibolla koguni vampiir, nagu keegi pahatahtlikult torkab) ja kes on pa\u0308rit vaat et renessansiajast. Viimaks o\u0303nnestub Marikol seda meest veenda, et ta teeks naise niisamuti surematuks.."}, {"text_idx": "#000063", "text": "Nagu o\u0308eldud, to\u0303esti ilukirjanduslik lugu, mis eeldab ka veidi kunstiajaloo tundmist; teksti tutvustuses ra\u0308a\u0308gibki autor oma huvist no\u0308 varjuja\u0308a\u0308va kunstiloo asjus (ja oma juurtest). Aga jah, mul ei tekkinud sellega o\u0303ieti klappi; lihtsalt huvitav oli lugeda eri ajastute to\u0303lgendusi, aga samas see kandev lugu ei tekitanud just suuremat emotsiooni - erinevalt varasemast Yoachimi lugemiskogemusest."}, {"text_idx": "#000084", "text": "muidugi saab maffiaboss ehk Kalevipoeg \u201esurma\u201c oma mo\u0303o\u0303ga la\u0308bi. Ma oletan, et\nsee ta\u0308histab politseile vahele ja\u0308a\u0308mist, sest pa\u0308ris lo\u0303pus on ilmne, et Vanaisa\nta\u0308histab riigivo\u0303imu ning praegu istub peategelane ise kusagil trellide taga ja\na\u0308hvardab end enneta\u0308htaegselt vabaks kaubelda \u2013 on need siis Eestis vo\u0303i Soomes\nvo\u0303i hoopis Rootsi kardinad. Muidugi, realistlikku ajaskaalat vaadates, kui ta\n90ndatel oli 20ndates eluaastates, siis nu\u0308u\u0308d peaks olema tegu juba hallineva\nmehega, kes suurema osa elust vanglas veetnud."}]